নিউজিল্যান্ডে ফের গব্বর ধমাকা। শিখর ধবনের ব্যাটেই এল সহজ জয়। ১০৩ বলে অপরাজিত ৭৫ রানে ভর করে নিউজিল্যান্ডের বিরুদ্ধে ভারতের জয় ৮ উইকেটে। এই জয়ের দিনে ধবন আবার পেরিয়ে গেলেন সৌরভ গঙ্গোপাধ্যায়। আসলে জাতীয় দলের তারকা ওপেনার বুধবার ওয়ান ডে’তে ৫০০০ রান পূর্ণ করে ফেললেন। ইনিংসের নিরিখে যা পঞ্চম দ্রুততম। ভারতীয়দের মধ্যে তিনিই দ্বিতীয়, বিরাট কোহলির পরে।

এই বিষয়ে অন্যান্য খবর

বৃষ্টি নয়, রোদে বন্ধ থাকল খেলা, বিরল ঘটনার দিন সহজ জয় ভারতের


এর আগে ভারতীয়দের মধ্যে সৌরভ গঙ্গোপাধ্যায় ছিলেন দ্বিতীয় দ্রুততম ব্যাটসম্যান যিনি ১২৬ ইনিংসে ওয়ান ডে’তে ৫০০০ রানের মাইলফলক স্পর্শ করেছিলেন। তবে শিখর ধবন এই কীর্তি গড়তে নিলেন মাত্র ১১৮ ইনিংস। কোনও সন্দেহ নেই। দ্রুততম হলেন বিরাট কোহলি (১১৪ ইনিংস)।
এই তালিকায় যুগ্মভাবে চতুর্থ স্থানে রয়েছেন ধোনি ও গম্ভীর। দু’জনেই ১৩৫ ইনিংসে ৫০০০ রানের মাইলফলক ছুঁয়েছেন।